cyanic-selkie/wikianc huggingface dataset:
Tempura
Ang tempura (天ぷら o 天麩羅) ay isang ulam sa bansang Hapon na karaniwang binubuo ng pagkaing-dagat o gulay na ibinabad sa batter at pinirito. Ipinakilala ang ulam ng mga Portuges sa Nagasaki noong ika-16 siglo sa pamamagitan ng mga teknika ng pagluluto ng fritter. Nagmula ang salitang tempura sa salitang tempora sa wikang Latin, na tumutukoy sa mga oras ng pag-aayuno kung kailan idinikta ng simbahan sa mga Katoliko na umiwas sa karne.
Batter
Sinasangkapan ang batter ng malamig na tubig, itlog, at malambot na harinang trigo (pangkeyk, pampastry o panlahatan ). Minsan idinaragdag ang sodang panghurno o pulbos panghurno para gumaan ang fritter. Kahawig ang epekto kung ginamit ang makinang na tubig sa halip na simpleng tubig. Tradisyonal na hinahalo ang tempura batter sa mga maliliit na batch gamit ang tsapstiks nang iilang segundo lamang, na nag-iiwan ng mga limpak sa timpla na, kasabay ng malamig na temperatura ng batter, nagreresulta sa kakaibang lambot at lutong ng tempura kapag niluto. Madalas na pinananatiling malamig ang batter sa pagdagdag ng yelo, o sa paglagay ng mangkok sa mas malaking mangkok na may yelo sa loob nito. Kapag sumobra ang paghahalo ng batter, maaaktiba ang gluten ng trigo, at sa gayon, lalambot at magiging parang masa ang timpla kapag niluto.
Mayroong mga espesyal na pormulasyon ng harinang pantempura sa mga supermarket. Karaniwan, ito ay harinang magaan (mababang gluten), at paminsan-minsan, naglalaman ng mga pampaalsa katulad ng baking powder.
Hindi ginagamit ang migaha (panko) sa balat. Furai ang tawag sa mga pinritong pagkain na binalot sa migaha. Tumutukoy ito sa mga istilong-Kanluraning pritong pagkain na inimbento ng mga Hapones, kagaya ng tonkatsu o ebi furai (pinritong sugpo).
Pagprito
thumb| Pagprito ng tempura Inilulubog ang mga maninipis na hiwa o piraso ng gulay o pagkaing-dagat sa batter. Pagkatapos, sandaling piniprito ang mga ito sa mainit na mantika. Pinakakaraniwan ang mantikang gulay o mantikang canola; ngunit tradisyonal na niluto ang tempura sa mantikang linga. Marami pa ring specialty shops ang gumagamit ng mantikang linga o mantikang kamelya, at pinaniniwalaan na nakatutulong ang ilang mga kompuwesto sa mga mantikang ito sa pagpapagaan at pagpapalutong ng batter.
Ang itsura at tekstura nito pagkatapos iprito ay maputlang puti, manipis at malambot, ngunit malutong.
Sinasalok ang mga mumong batter (na tinatawag na tenkasu) sa bawat batch ng tempura, para hindi masusunog ang mga ito at mag-iwan ng masamang lasa sa mantika. Ginagamit pa rin sa layuning ito ang maliit na pansalok na may lamabat (ami jakushi). Madalas na itinatabi ang tenkasu para maging sangkap o sahog sa iba pang mga ulam.
Pagkaing-dagat
thumb| Tinempurang eskalope na may itlog ng salungo Marahil ang ebi (hipon) ang pinakatanyag na tinetempurang pagkaing-dagat. Kinabibilangan sa mga uri ng pagkaing-dagat na tinetempura ang:
Gulay
thumb| Tinempurang kabute thumb| Sari-saring [[Tempura|tinempurang gulay na inihain sa restawrang San-Sada sa Asakusa, Tokyo, Hapon ]] Tinatawag na yasai tempura ang tinempurang gulay. Maaaring ihain ang lahat ng tempurang gulay bilang pagkaing panggugulayin. Kabilang sa mga tinetempurang gulay ang:
Paghahain at presentasyon
thumb| [[Tentsuyu, ang pinakakaraniwang sawsawan ng tempura. ]] Kinakain ang mga nilutong piraso ng tempura na may kasamang sawsawan, inaasnan na walang sawsawan, o ginagamit sa pagbuo ng mga iba pang ulam. Karaniwang sinasabayan ang tempura ng daikon at kinakain agad pagkatapos iprito habang mainit. Sa bansang Hapon, madalas itong matatagpuan sa mga mangkok ng sinabawang soba o udon madalas sa anyo ng isang hipon, dahon ng shiso, o fritter. Tentsuyu ang pinakakaraniwang sawsawan nito (halos tatlong bahagi ng dashi, isang bahagi ng mirin, at isang bahagi ng shōyu). Bilang kapalit nito, maaaring lagyan ng asin ang tempura bago kainin. Ginagamit din ang mga timpla ng pinulbos na matcha at asin o yuzu at asin.
Pinagsasama rin ang tempura sa iba pang mga pagkain. Kapag ipinatong sa ibabaw ng soba (pansit bakwit), tinatawag itong tempura soba o tensoba. Mayroon ding tempura na inihahain sa istilong donburi kung saan inilalagay ang tinempurang hipon at gulay sa ibabaw ng isang mangkok ng kanin (tendon) o sa ibabaw ng sinabawawang udon (tempura udon).
Kasaysayan
thumb| [[Peixinhos da horta ("Mga maliliit na isda mula sa hardin"), ang ninunong Portuges ng tempurang Hapones ]] thumb| Tempura [[Yatai (retail)|Yatai (tindahan) mula sa panahong Edo ]] thumb|220x220px| [[Donburi|Tendong Micropterus sa Lawa ng Ashi, Hapon. ]]
Pinagmulan
Dati-rati, pinrito lang ng mga Hapones ang mga pagkain nang walang breading o batter, o pinrito sa galapong. Subalit sa dakong huli ng ika-16 na siglo, natamo ang isang teknika sa pagluluto gamit ang batter na gawa sa harina at itlog sa Nagasaki mula sa mga misyonerong Portuges. Naging paraan ito upang sundin ang mga panuntunan sa pag-ayuno at pangilin ng mga Katoliko sa mga araw ng Quatuor Tempora. Minana ng Portuges, isang wikang Neo-Latino, ang salitang Têmpora mula sa Tempora ng Latin. Sa gayon, ito ang etimolohiya ng salita. Noong mga panahong iyon, pinrito ang tempura sa mantika na may batter na gawa sa harina, tubig, itlog, at asin; hindi katulad ngayon, kinain ito nang walang sawsawan.
Unang inilathala ang modernong resipi ng tempura noong 1671 sa aklat-luto na pinamagatang "料理献立抄". Pagkatapos ng panahong Meiji, hindi na itinuring ang tempura bilang fast food subalit sa halip, naging lutuing de-kalidad.
Etimolohiya
Nagmula ang salitang "tempura", o ang pamamaraan ng paglubog ng isda at gulay sa batter at pagprito nito, sa salitang "tempora", isang salitang Latin na nangangahulugang "mga oras," "haba ng oras" na ginagamit ng mga misyonerong Kastila at Portuges upang tumukoy sa panahon ng Kuwaresma (ad tempora quadragesima), Biyernes, at iba pang mga araw ng banal sa Kristiyanismo. Tumutukoy ang quattuor tempora sa mga banal na araw kung kailan iniiwasan ng mga Katoliko ang pulang karne at kumakain na lang ng isda o gulay. Maaaring nakuha ang ideya na ng salitang "tempura" mula sa Portuges na pangngalang tempero, na nangangahulang isang anumang uri ng kondimento o pampalasa. Posible rin na nagmula ito sa pandiwang temperar, na nangangahulugang "timplahin" dahil maaaring hiniram ng wikang Hapones ang salitang "tempero" nang walang pagbabago ng anumang mga patinig dahil magkasingtulad ang pagbigkas ng Portuges sa pagbigkas sa wikang Hapones. Mayroon pa ring ulam ngayon sa Portugal na halos kapareho ng tempura na tinatawag na peixinhos da horta, "mga isda sa hardin", na binubuo ng sitaw na isinasawsaw sa batter at pinrito.
Ipinapalagay na sumikat ang salitang "tempura" sa timog Hapon; lumaganap ang paggamit nito sa pagtutukoy sa anumang uri ng pagkain na inihanda gamit ang mainit na mantika, kapiling dito ang ilan na umiiral nang pagkaing Hapones. Ngayon, lalo na sa Kanlurang Hapon, karaniwang ginagamit ang salitang "tempura" upang tumukoy sa satsuma age, isang pinritong surimi (keyk na isda) na ginawa nang walang batter.
Hapon
Sa bansang Hapon, tinatawag na tenpura-ya ang mga tempurahan o restawran na eksperto sa tempura. Maraming restawran ang naghahain ng tempura bilang bahagi ng isang bento (baunan), at popular na sahog din ito sa mga bento na pang-takeout o sa mga convenience store. Lubhang nag-iiba ang mga sangkap at estilo ng pagluluto at paghahain ng tempura sa buong bansa, at may kahalagahan na inilalagay sa paggamit ng sariwang, pana-panahong mga sangkap.
Sa labas ng Hapon
thumb| Tinempurang sorbetes thumb| Tinempurang galyeta de tsokolate Sa labas ng Hapon (gayundin kamakailan sa Hapon), maraming mga di-tradisyonal at pusyong paggamit ng tempura. Kabilang ang mga tinempurang pagkain sa menu ng mga kusinero sa buong mundo, at samu't saring baryante ng batter at sangkap na ginagamit, katulad ng brokoli, zucchini, esparago at sayote. Kabilang sa iba pang di-karaniwang mga sangkap ang hiniwang nori, pinatuyong prutas tulad ng saging, at sorbetes (tinempurang sorbetes). May mga Amerikanong restawran na naghahain ng iba't ibang tinempurang karne, lalo na ang manok at keso, karaniwan mozzarella. Isang baryasyon ang paggamit ng panko (migaha), na nagreresulta sa mas malutong na tekstura kaysa sa tempura batter. Subalit sa Hapon, ituturing ito na pagkaing furai. Kadalasang ginagamit ang tempura (lalo na ang hipon) bilang palaman sa makizushi. May isang medyo bagong baryante ng tinempurang sushi na may buo-buong piraso ng sushi na inilulubog sa batter at piniprito.
Talasanggunian
<references group="" responsive="">
Pamantasang North-West
thumb|Kampus ng Potchefstroom thumb|Ang Gallery ng Pamantasang North-West
Ang Pamantasang North-West (Ingles: North-West University, NWU) ay isang unibersidad sa Timog Afrika na may tatlong kampus sa Potchefstroom, Mahikeng, at Vanderbijlpark. Ang kampus sa Potchefstroom ang punong himpilan ng unibersidad. Dala ng pagsasanib ng mga kalat-kalat na institusyon, ang unibersidad ay naging isa sa pinakamalaki sa bansa at mayroong humigit-kumulang 65,000 na mag-aaral.
Liu Yifei
Liu Yifei, Amerikanong artista, ipinanganak sa Tsina, Wuhan, Hubei, China, nagtapos mula sa Beijing Film Academy na magsagawa ng isang department 2002 undergraduate klase. . Noong 2015, pinagbibidahan sa pelikulang " Ban Huo Fang Fei " na pinamunuan ni Billy Auguste. Mula 2017 Disney " Mulan " live na-action na bersyon ng film ang pangunahing karakter 木蘭 audition sulok stand out, at naging ang unang Disney film na may bituin Chinese actress.
Museo ng mga Maiikling Liham Mula sa Puso
Ang Museo ng mga Maiikling Liham Mula sa Puso ng Japan (Ippitsu Keijou Nihon Ichi Mijikai Tegami no Kan) ay isang museo ng mga pinakamaikling sulat sa Japan na matatagpuan sa Barangay Maruoka, Lungsod ng Sakai, Fukui, Japan.
Pangkalahatang-ideya
Ang mga maiikling liham na nakapaloob sa museong ito ay produkto ng estilo ng pagsusulat ni Shigetsugu Honda para sa kanyang asawa habang siya ay nasa gera. Ang mga maiikling sulat ay nagsisimula sa 'Isinusulat ko ang maikling liham na ito bilang babala sa mga apoy'. Ang pagkakasulat ng mga liham na ito ay maikli, maliwanag at diretso. Isinasalamin ng mga liham na ito ang pagmamahal at pag-aalala ni Honda sa kanyang asawa at anak. Ang pangalang 'Osen' ay madalas makita sa mga sulat ni Honda, napag-alaman na ang Osen ay pangalan ng isa sa mga unang namuno, lord, ng Echizen Maruoka clan. Ang tunay nitong pangalan ay 'Sensendai'. Dahil sa kasaysayang ito at sa mapanlikhang isip ng Masanari Oba, ang 'Gantimpala ng Ippitsu Keijou' (One Stroke Enlightenment) ay nabuo noong 1993 na may temang 'Maiikling Liham para sa Nanay'. Marami sa mga nagwagi ng gantimpala ay permanentong nakatala sa museong ito, kasama ang mga naisulat ni Shigetsugu Honda.
Ang museo na naglalaman ng may dalawang kwento (hanggang tatlong kwento) istraktura ng mga liham ay nagbukas noong Agosto 23, 2015 (Heisei 27). Ito ay naganap nong ika-23 araw upang tumumpak sa araw na tinatawag din na 'fumi' (na nangangahulugan ding liham sa wikang Hapon, at dalawa at tatlo sa pagbilang). Ang mga unang nanalo ng gantimpala ay makikita sa unang palapag ng gusali at na-display na parang isang talon. Nadadagdagan ang mga liham bawat taon dahil sa mga nakakatanggap ng 'Gantimpala ng Ippitsu Keijou' (One Stroke Enlightenment) na nagmula sa motibo ng mga liham ni Shigetsugu Honda. Ang patimpalang ito ay naglalayon na ibalik ang kultura ng pagususulat ng mga liham na mayroon lamang 40 Japanese karakter. Ang lahat ng mga naisulat na liham na ito sa mahigit 20 taon ay naipapagsama-sama at nagbigay buhay sa Museo ng mga Maiikling Liham Mula sa Puso.
Oh! Baby
Ang 'Oh! Baby' ay isang pelikulang Indiyano nasa wikang Telugu. Ito ay sa direksyon ni B. V. Nandini Reddy. Ito ay isang paggawa-muli ng isang Timog Koreanong pelikula na Miss Granny, ito ay ibinida sina Samantha Akkineni, Naga Shaurya, Lakshmi, Rajendra Prasad sa punong pagganap at sa pagkumpas ng kanta ni Mickey J. Meyer.
Peep and the Big Wide World
Ang Peep and the Big Wide World ay isang palabas sa telebisyon sa Estados Unidos-Canada, na ipinalabas sa Discovery Kids (huling ipinalabas noong 10 Oktubre 2010), TLC, TVOKids at Discovery Kids na nagsimula noong 17 Abril 2004.
Cavite–Tagaytay–Batangas Expressway
Ang Cavite–Tagaytay–Batangas Expressway (CTBEx) ay isang ipinapanukalang 50.42-kilometro o 31.33 milyang mabilisang daanan na mag-uugnay ng itinatayong Cavite–Laguna Expressway (CALAEx) sa bayan ng Silang, Kabite sa Daang Ternate–Nasugbu sa bayan ng Nasugbu, Batangas na kanlurang dulo ng mabilisang daanan.
Ang layunin ng bagong mabilisang daanan sa rehiyon ng Calabarzon ay ang pagbabawas ng bigat sa daloy ng trapiko sa pangunahing lansangan ng Tagaytay dahil sa mga pagpapaunlad sa turismo sa pook ng Tagaytay-Nasugbu.
Abdullah ng Parang
Al-Sultan Abdullah Ri’ayatuddin Al-Mustafa Billah Shah ibni Almarhum Sultan Haji Ahmad Shah Al-Musta’in Billah (Jawi: السلطان عبدالله رعاية الدين المصطفى بالله شاه الحاج ابن المرحوم سلطان حاج احمد شاه المستعين بالله) (ipinanganak 30 Hulyo 1959) ay ang ika-16 Yang di-Pertuan Agong Malaysia at ang ika-6 Sultan ng Pahang na inihayag noong Enero 15, 2019. Hawak niya ang posisyon ng Crown Prince ng Pahang sa halos 44 taon. Noong 2016, siya ay inihayag bilang Acting King of Pahang pagkatapos matanggap ang pag-apruba ng Sultan ng Pahang.
Cavite–Tagaytay–Batangas Expressway
Kasaysayan
Nasa pagsusuri noon ang proyekto hanggang sa ginawaran ng Kagawaran ng Pagawaing Bayan at Lansangan (DPWH) ang unang katayuan ng pagpapanukala sa Metro Pacific Tollways South Corporation (MPT South) noong Hulyo 2018. Inaasahang magsisimula ang pagtatayo sa unang kalahati ng 2019 at matatapos sa kalagitnaan ng 2022. Magkakaroon ito ng walong pangunahing mga palitan, dalawang mga daang sangay: Tagaytay at ilang mga daang pang-ibabaw (overpasses).
Ilebo
Ang Ilebo, dating kilala bilang Port-Francqui, ay isang lungsod sa Lalawigan ng Kasai sa Demokratikong Republika ng Congo, na matatagpuan sa pinakamalayong punto na mapaglalayagan sa Ilog Kasaï. Ito ay isang mahalagang pusod ng transportasyon para sa mga ferry papuntang Kinshasa at tren papuntang Lubumbashi.
Kasaysayan
Itinatag ang Ilebo noong ika-17 dantaon bilang sentro ng pangangalakal at tirahan ng mga punong pampook. Lumago ito noong ika-19 dantaon at naging pinakamalaking pamayanan sa Gitnang Congo na may tinatayang 5,000 katao bago ang pagdating ng mga Belhikano. Nakaugnay ang Ilebo sa ibang mga pamayanan sa pamamagitan ng ilog at ilang mga daang buhangin na maaaring maraanan ng mga kargador. Noong 1901 binago ng pangasiwaang kolonyal ng Belhika ang pangalan ng bayan sa Port-Francqui mula Ilebo.
Mga daambakal
Nilagdaan noong Setyembre 2007 ang isang kasunduan para mapondohan ng Tsina ang pagtatayo ng linyang daambakal papuntang Kinshasa na may habang mga 700 kilometro.
Mga kapangalan
May iba pang mga pamayanan sa Congo na gumagamit din ng pangalang "Ilebo."
Pinkalicious & Peterrific
Ang Pinkalicious & Peterrific ay isang palabas sa telebisyon sa United States-Ireland, na ipinalabas sa PBS Kids mula 19 Pebrero 2018.
Novosibirsk State Technical University
Ang Novosibirsk State Technical University (NSTU), hanggang 1992 ay kilala bilang Novosibirsk Electrotechnical Institute (NETI), ay isa sa mga pangunahing sentro ng pananaliksik at pang-edukasyon ng Russia. Isa rin ito sa mga nangungunang pamantasang teknikal na matatagpuan sa Novosibirsk, Russia.
Ang unibersidad ay itinatag alinsunod sa dikri ng USSR Council of Ministries noong 19 Agosto 1950. Mayroon itong 11 fakultad at 2 instituto: Institute of Social Rehabilitation at Institute of Distant Education, 73 kagawaran, 4 sangay at 9 tanggapan.
Estakato
Ang estakato o staccato (<span class="IPA" title="Representation in the International Phonetic Alphabet (IPA)">[stakkaːto] ; Italyano para sa "hiwalay") ay isang anyo ng artikulasyong pangmusika. Sa modernong notasyon, nagpapahiwatig ito ng isang nota na pinaikli ang tagal, na hiniwalay mula sa nota na maaaring sumunod ng katahimikan. Inilarawan ito ng mga teoriko at nagsimulang lumitaw sa musika nang hindi mas maaga kaysa sa 1676.
Notasyon
Sa musika ng ika-20 siglo, nagpapahiwatig ang isang tuldok na inilagay sa itaas o sa ibaba ng isang nota na estakato dapat ang pagtugtog, at ginagamit ang isang kalso para sa mas masiglang estakatisimo. Gayunpaman, bago ang 1850, malamang na magkasingkahulugan ang mga tuldok, gitling, at kalso, kahit na nagpakilala ang ilang mga teoriko mula sa unang bahagi ng dekada 1750 ng iba't ibang antas ng estakato sa pamamagitan ng paggamit ng mga tuldok at gitling, kung saan gitling ang nagpapahiwatig ng mas maikli't matalas na nota, at tuldok ang mas mahaba't magaan.
Ginamit ang ilang mga senyas sa huling bahagi ng ika-19 at unang bahagi ng ika-20 siglo upang ipakita ang higit pang mga banayad na pananarinari ng estakato. Ang mga senyas na ito ay may iba't ibang mga kumbinasyon ng mga tuldok, patayo't pahalang na gitling, patayo't pahalang na kalso, at iba pa, ngunit sa pangkalahatan, hindi natagumpay ang mga pagtatangka na gawing pamantayan ang mga senyas na ito.
Sa unang sukat, ang mga pares ng nota ay nasa parehong musikal na parte (o tinig) dahil nasa isang karaniwang tagdan ang mga ito. Nalalapat ang estakato sa kapwang nota ng mga pares. Sa ikalawang sukat, binubuo nang hiwalay ang mga pares ng nota na nagpapahiwatig ng dalawang magkakaibang bahagi, kaya naaangkop lamang ang estakato sa itaas na nota.
Legato ang salungat ng artikulasyong pangmusika ng estakato, na nagpapahiwatig ng mahahaba at tuloy-tuloy na mga nota. Mayroong intermediyang artikulasyon na tinatawag na metso estakato o di-legato.
Bilang default, Sibelius, isang programang notasyon ng musika, "pinapaikli ng mga estakato ang isang nota nang 50%."
"Upang maging eksakto ayon sa matematika, tumutunog dapat ang isang simpleng estakato nang kalahati ng haba ng nota; pinapanatili ang portamento nang sa tatlong-kapat, at isang kapat lamang ang estakatisimo."
Estakatisimo
Sa talihalat na pangtugtugin, ang estakatisimo o staccatissimo ay nagpapahiwatig na dapat itugtog ang mga nota na lubhang hiwalay at natatangi, isang panukdulang estakato. Maaaring isulat ito na may maliliit na sibat sa ibabaw o sa ilalim ng mga nota, depende sa direksyon ng tagdan, tulad ng halimbawang ito mula sa Symphony No. 0 in D minor ni Bruckner:
The Coca-Cola Company
Ang The Coca-Cola Company ay isang Amerikanong multinasyunal na korporasyon, at tagagawa, tagatingi, at nagmemerkado ng mga konsentrasyon ng inuming hindi alkohol at mga syrup. Ang kumpanya ay pinakamahusay na kilala para sa punong barko nito na Coca-Cola, naimbento noong 1886 ng parmasyutiko na si John Stith Pemberton sa Atlanta, Georgia. Ang formula at tatak ng Coca-Cola ay ganap na binili gamit ang US $ 2,300 noong 1889 ni Asa Griggs Candler, na isinama ang Coca-Cola Company sa Atlanta noong 1892.
Ang kumpanya-headquarter sa Atlanta, Georgia, ngunit isinalin sa Wilmington, Delaware—ang nagpapatakbo ng isang franchised na sistema ng pamamahagi mula noong 1889: ang Kumpanya ay higit sa lahat ay gumagawa ng syrup concentrate, na pagkatapos ay ibinebenta sa iba't ibang mga bottler sa buong mundo na may mga eksklusibong teritoryo. Ang kumpanya ay nagmamay-ari ng anchor bottler nito sa North America, Coca-Cola Refreshments. Ang stock ng kumpanya ay nakalista sa NYSE at bahagi ng DJIA, ang S&P 500 index, ang Russell 1000 Index, at ang Russell 1000 Growth Stock Index.
Ika-10 Abenida, Caloocan
Ang Ika-10 Abenida (10th Avenue), dating kilala bilang Abenida Macario Asistio Sr. o sa payak Abenida Asistio (Macario Asistio Sr. Avenue / Asistio Avenue), ay isang pang-apatang kalye na hindi nahahati ng panggitnang harangan sa Caloocan, Kalakhang Maynila, na dumaraang silangan-pakanluran at naghahati sa Timog Caloocan. Tulad ng karamihan ng mga abenida sa lugar na ito ng Grace Park, tumatawid ito ng isang sistema ng halos-ganap na pinagtagpu-tagpong mga guhit ng mga kalyeng maybilang na tumakbo hilaga-patimog, kalakip ng iba pang mga abenidang maybilang na tumatakbo silangan-pakanluran.
Isang pambansang lansangan ang Ika-10 Abenida na ibinukod ng Kagawaran ng Pagawaing Bayan at Lansangan (DPWH) bilang isang hindi nakanumerong pambansang daang tersiyaryo.
Pangalan at kasaysayan
Pormal nang ipinalit ang pangalan sa Abenida Asistio bago ibinalik sa kasalukuyang nakanumerong pangalan sapagkat ito ang ikasampung abenida na tumatakbo silangan-pakanluran mula sa hangganan ng lungsod sa Tondo, Maynila. Ang dating pagbabago ng pangalan ay isinagawa noong 1984 bilang karangalan sa dating alkalde ng Caloocan na naglingkod noong 1962–1971 at ama ng isa pang alkalde ng Caloocan na si Boy Asistio, ngunit ito ay isinawalang-bahala at ibinalik mula noon.
Ang Ika-10 Abenida at ang kasalukuyang distritong pampamahayan at pang-industriya ay dating isang palapagang pansibilyan bago ang Ikalawang Digmaang Pandaigdig. Tinawag itong Hilagang Palapagan ng Maynila (Manila North Airfield) o Grace Park. Ang palapagang ito na binuksan noong 1935 malapit sa noo'y bagong-tayo na Bantayog ni Bonifacio (o Monumento) ay ang unang paliparang pangkomersiyo ng Maynila na nagsilbing himpilan ng Philippine Airlines para sa mga rutang domestiko nito. Isinara ang palapagan pagkaraan ng digmaan at ginawa itong pook pampamahayan at pang-industriya ng pamahalaang lungsod ng Caloocan.
Paglalarawan ng ruta
thumb|Ika-10 Abenida sa lugar ng Barangay 91 sa Grace Park East Dumadaan ang Ika-10 Abenida mula sa kanlurang dulo nito sa sangandaan ng Kalye M. Hizon at linyang daambakal ng Pambansang Daambakal ng Pilipinas (PNR) sa Grace Park West hanggang sa silangang dulo nito sa Kalye Kamantigue sa Grace Park East malapit sa Abenida Andres Bonifacio sa may hangganam ng lungsod at ng mga barangay ng Balingasa at Pag-Ibig sa Nayon sa Balintawak, Lungsod Quezon.
Hinahati ng Abenida Rizal ang abenida sa dalawang bahagi. Nasisilbi ring linyang panghati ang Abenida Rizal sa pagitan ng Grace Park West at Grace Park East. Sa kanlurang bahagi nito, nagsisimula ang Ika-10 Abenida sa silangan ng estasyong daangbakal ng ika-10 Abenida sa Barangay 64 at bahagyang liliko pahilaga bago tumbukin ang sangandaan nito sa Kalye Vibora. Tutuwid ito pagbagtas ng ilang mga kalye habang tumatahak ng direksiyon patungong Abenida Rizal. Kabilang sa mga palatandaang-pook sa bahaging ito ang pampublikong aklatan ng Caloocan, Mataas na Paaralan ng Caloocan at ang Mataas na Paaralang Agham ng Lungsod ng Caloocan. Sa silangan ng Abenida Rizal, tumatakbo ito ng halos-ganap na linyang tuwid papunta sa silangang dulo nito sa Kalye Kamatigue sa Grace Park East. Matatagpuan sa bahaging ito ang kampus-Caloocan Systems Plus College Foundation. Maaabot ang Bagong Gusaling Panlungsod ng Caloocan sa pamamagitan ng Kalye 8 at Kalye 9, isang buong bloke sa timog ng Ika-10 Abenida.
Sa kanlurang dulo ng abenida, tutuloy ito bilang Kalye Padre Burgos sa poblasyon (kabayanan) ng Caloocan's poblacion at Barangay Dagat-Dagatan at nagbibigay ng daan papuntang Hugnayan ng Hudikatura ng Caloocan Judicial, Pamilihang Poblasyon ng Caloocan Poblacion, Gitnang Mababang Paaralan ng Caloocan at ang Katedral ng Caloocan.
Nature Cat
Ang Nature Cat ay isang palabas sa telebisyon sa United States-Canada, na ipinalabas sa PBS Kids mula 25 Nobyembre 2015.
Talaan ng mga lungsod sa Asya ayon sa populasyon sa loob ng mga hangganan ng lungsod
Ito ay isang talaan ng mga pinakamalaking lungsod sa Asya na nakaranggo ayon sa populasyon sa loob ng kanilang mga hangganan ng lungsod. Tinatalakay lamang nito ang mga pook sa loob ng mga hangganang pampangasiwaan ng mga lungsod (mga munisipalidad), kompara sa mga pook na urbano o kalakhang pook, na karaniwan ay mas-malaki sa mismong lungsod ayon sa populasyon.
Kasama sa talaang ito ang mga lungsod na matatagpuan sa Asya batay sa heograpiya, gamit ang pangkaraniwang depinisyon ng mga hangganan nito.
Plekhanov Russian University of Economics
thumb|Memorial Building
Takashi Aoyagi
Talambuhay
Siya ay isang propesor sa Tokyo Seitoku University(東京成徳大学). Pormal niyang ibinigay ang tinig ng Mickey Mouse bilang isang side job mula 1991 hanggang Nobyembre 2018.
Plekhanov Russian University of Economics
Ang Plekhanov Russian University of Economics (Российский экономический университет имени Г.В. Плеханова) ay isang pampublikong unibersidad sa pananaliksik sa Moscow, Russia. Itinatag ito noong 1907 ng negosyanteng si Alexei Vishnyakov bilang unang kolehiyo para sa pinansiya sa Imperyo ng Russia. Sa panahong panuntunan ng Sobyet ito ay naging isang malaking unibersidad, na kinilala sa buong mundo bilang isa sa pinakaprestihiyoso.
Kananga
Matatagpuan ang lungsod malapit sa Ilog Lulua, isang sangay ng Ilog Kasaï, at sa daambakal ng Ilebo-Lubumbashi. Isa itong mahalagang sentrong pampangasiwaan at pangkalakalan at tahanan ng isang pambansang museo at ng Paliparan ng Kananga. Matatagpuan din dito ang isang kolehiyong nagsasanay ng mga guro.
Pampook, kilala ang lungsod bilang Kananga-Malandji o Kananga-Malandji wa Nshinga. Ang Nshinga (o kable) ay tumutukoy sa mga malaki at mataas na boltaheng linyang transmisyon ng proyektong Inga-Shaba na dumadaan sa himpapawid ng Kananga at nag-uugnay ng Kolwezi at Lalawigan ng Lualaba sa Saplad ng Inga sa Bas-Congo.
Kasaysayan
Nagtatag ng isang estasyon sa lugar ng kasalukuyang Kananga ang Aleman na manggagalugad na si Hermann Wissmann, sa kaliwang pampang ng Ilog Lulua. Pinangalan niyang Malandji ang estasyon, isang pangalang minungkahi ng kaniyang 400 mga tagahatid na galing sa lungsod ng Malanje, Angola. Paglaon, kalakip ng pagtatayo ng daambakal sa kabilang pampang ng ilog, nilipat ang estasyon at napunta ang pangalan ng estasyong tren ng Lulua sa bagong bayan, alalaong baga'y Luluabourg. Ang dating lokasyon ay ipinangalang Malandji-Makulu (dating Malandji) hanggang sa kasalukuyan.
Sa Kapulungang Round Table ng Belhika-Congo noong 1960 (ang mga usapan para sa kasarinlan ng noo'y Belhikanong Konggo), isang pasiya ang napagkasunduan na ililipat ng bagong estado ang kabisera sa Luluabourg mula Kinshasa dahil sa gitnang kinaroroonan nito. Ngunit dahil sa mga balakid pampolitika at ang tangka ni Albert Kalonji na itiwalag ang Timog Kasai, hindi naitupad ang pasiyang ito. Nang nilupid muli ng pamahalaan ang Timog Kasai noong 1962, ang Luluabourg ay naging kabisera ng noo'y bagong lalawigan ng Kasai-Occidental. Dito naganap, noong 1964, ang pagbalangkas ng unang sulat-Konggoles na saligang batas para sa Demokratikong Republika ng Congo.
Noong 1966, sa kasagsagan ng kampanyang Aprikanisasyon, pinalit ni Mobutu Sese Seko ang pangalan ng ilang mga lungsod na buhat ang mga pangalang Europeo. Ang Leopoldville ay naging Kinshasa, at Luluabourg ay naging Kananga. Ang pangalang Kananga ay hango sa salitang "kanangayi" sa wikang Tsiluba, nagnangahulugang "isang lugar para sa kapayapaan at pagmamahal" sapagkat ang kinalalagyan ng kasalukuyang lungsod ay dating tagpuang lugar ng mga pinuno bago ang panahong kolonyal upang magtalakay ng mga tratado at upang maayos ang mga tunggalian.
Sa ilalim ng saligang batas noong 2006 constitution, inihati ang Demokratikong Republika ng Congo sa 26 na mga lalawigan at isang pambansang kabiserang lungsod (Kinshasa). Nahati ang dating Kasaï-Occidental sa dalawang mga lalawigan. Naging kabisera ng lalawigan ng Kasaï-Central.
Narcos
thumb|Ang logo ng Narcos
Ang Narcos ay isang Amerikanong teleserye tungkol sa krimen na nilikha at ginawa ni Chris Brancato, Carlo Bernard, at Doug Miro.
Nakabase at nakuhanan sa Colombia, ang mga ikaunang at ikalawang yugto ay batay sa buhay ng lider ng droga na si Pablo Escobar, na naging isang bilyunaryo sa pamamagitan ng produksyon at pamamahagi ng kokaina. Nakatuon din ang serye sa mga pakikipag-ugnayan ni Escobar sa mga lider ng droga, mga ahente ng Drug Enforcement Administration (DEA), at iba't ibang mga oposisyon na entidad. Nagsisimula ang ikatlong yugto pagkatapos ng pagbagsak ni Escobar at patuloy na sinusundan ang DEA habang sinusubukan nilang sugpuin ang pagtaas ng napakasamang Kartel Cali.
Ang ikaunang yugto, na binubuo ng 10 episodyo, ay unang inilabas noong 28 Agosto 2015, bilang isang eksklusibo ng Netflix. Na-renew ang serye para sa ikalawang yugto, na unang inilunsad sa 2 Setyembre 2016, na may 10 episodyo. Noong 6 Setyembre 2016, ni-renew ng Netflix ang serye para sa ikatlo at ikaapat na yugto. Inilunsad ang ikatlong yugto noong 1 Setyembre 2017, ngunit noong 18 Hulyo 2018, inihayag ng mga direktor na "ire-reset" ang yugto 4 bilang ikaunang yugto ng isang bagong serye ng Netflix na may pamagat na Narcos: Mexico. Ang bagong serye, na inilunsad noong 16 Nobyembre 2018, ay itinakda sa Mehiko noong dekada 1980.
Ikalawang yugto (2016)
Natutuloy ang ika-2 yugto kung saan natapos ang ika-1 yugto. Natuklasan ng mga sundalo si Escobar at ang kanyang piling kasamahan sa paligid ng La Catedral ngunit masyado silang nahihiya kay Escobar upang arestuhin siya. Sa embahada, nagpadala ang Estados Unidos ng isang bagong embahador na isinangkot ang CIA sa sitwasyon. Sa simula, maliit lamang ang pagbabago na nangyayari kay Escobar, dahil hawak pa rin niya ang katapatan ng kanyang kartel. Gayunpaman, nagsisimulang humina nang humina ang katapatang ito dahil kinakailangan ni Escobar ng mas maraming oras at yaman upang tumago mula sa pamahalaan. Kabilang sa mga pagdaya na ginagamit niya upang maiwasan makita ay pagsasakay paikot ng bayan sa baul ng isang taksi at paggamit ng mga batang tagabantay upang mag-ulat ng mga kilos ng pulisya sa kanya.
Sa simula, madali ang adaptasyon ni Escobar sa kanyang bagong buhay, kung saan nagbibigay siya ng pera sa komunidad habang walang pakialam na nagpapatay sa mga nagsisikap na lumayo mula sa kanyang imperyo. Nakikibahagi ang Kolombiyanong pulis at si Escobar sa mga napakalaking labanan, na nagreresulta sa mataas na pag-igting at kaguluhan sa Colombia. Bumubuo ang mga karibal ni Escobar sa kartel Cali ng isang di-malalamang pakikipag-alyansa sa mga pinatalsik na mga miyembro ng kanyang sariling cartel, pati na rin sa isang grupong antikomunista na paramilitar na sinusuportahan ng CIA. Lihim na nakikipagtulungan si Ahente Peña sa grupong ito, na pumapatay ng mga miyembro ng samahan ni Pablo at inaangkin ang responsibilidad bilang "Los Pepes". Pagkatapos nahuli at nagkanulo ang dalawa sa mga primaryang miyembro ng kartel ni Escobar, tumatakbo si Escobar. Nagtago siya at kanyang bantay sa isang ligtas na bahay, kung saan pinagdiriwang nila ang ika-44 na kaarawan ni Escobar. Noong sinubukan ni Pablo na makipag-ugnayan sa kanyang pamilya, sinusubaybayan siya ng DEA at militar sa pamamagitan ng triangulasyon ng radyo at pinikot siya sa mga bubungan. Nabaril si Pablo nang dalawang beses sa nagaganap na shootout, at kahit maaaring mabuhay siya sa kanyang mga pinsala, in-execute siya ng isang Kolombiyanong pulis na nagngangalang Trujillo, na sumigaw ng "Viva Colombia!" Pumupunta sa kartel Cali ang asawa ni Escobar na si Tata para magpatulong sa pag-alis sa bansa..Bumalik si Peña sa Estados Unidos, sa pag-asang mapaparusahan siya ng komite ng pandisiplina para sa kanyang mga asosasyon sa Los Pepes, ngunit nagulat siya nang hilingin na magbigay ng katalinuhan laban sa kartel Cali, na nagpapahiwatig ng kanyang pakikilahok sa kinabukasan ng DEA.
Ikatlong yugto (2017)
Inilabas ang ika-3 yugto noong 1 Setyembre 2017. Natuloy ang kwento pagkatapos ng kamatayan ni Pablo Escobar at ipinapakita ang awayan ng DEA laban sa Cali cartel. Sa kawalaan ni Escobar, lumakas nang todo ang negosyo ng kartel, na may mga bagong merkado sa Estados Unidos at sa ibang lugar. Sa pagkagulat ng lahat, nagpahayag si Gilberto Rodríguez Orejuela, ang pinuno ng kartel Cali, na sa loob ng 6 na buwan, titigil ang kartel sa negosyo ng kokaina upang tumuon sa mga legal na interes sa negosyo. Natutugunan ang desisyon ng magkakahalo na mga reaksyon sa loob ng kartel.
Produksyon
Inihayag ang serye noong Abril 2014, sa pamamagitan ng isang kasunduan ng Netflix at Gaumont International Television. Unang isinulat ang serye ni Chris Brancato at nangasiwa ng Brazilyanong filmmaker José Padilha, na nakadirekta din sa matagumpay sa aspetong kritikal na komersyal na Elite Squad (2007) at ang kanyang sequel noong 2010, na naging pinakamabentang pelikula sa Brazil. Noong 15 Setyembre 2017, naulat na ang isang tagamanman ng lokasyon, Carlos Muñoz Portal, ay natagpuan na pinatay na may maraming tama ng baril sa kanyang kotse sa isang dumi sa kalsada sa sentral Mexico, malapit sa bayan ng Temascalapa. Sinabi ng isang tagapagsalita para sa abogado heneral sa estado ng Mexico na walang mga saksi dahil sa malayuang lokasyon, at patuloy na mag-iimbestiga ang mga awtoridad. Isinasaalang-alangng ang posibilidad ng pagkasangkot ng mga narco gangs.
Panimulang tema at pagkakasunud-sunod ng pamagat
Nagsisimula ang Narcos sa isang title card, na kung saan binabasa ng tagapagsalay: "Magical realism is defined as what happens when a highly detailed, realistic setting is invaded by something too strange to believe. There is a reason magical realism was born in Colombia".
Ang panimulang tema ng Narcos, "Tuyo", ay isang bolerong nakasulat at binubuo para sa palabas ni Brazilyanong singer-songwriter Rodrigo Amarante.
Isinasaayos ng tema sa bisuwal na montage na binubuo ng pagkakasunud-sunod ng pamagat, na nilikha ng DK Studios sa ilalim ng artistikong direktor na si Tom O'Neill. Tumtukoy ang mga larawan na may temang dekada 1980 sa trafficking ng droga sa Colombia sa pangkalahatan, sa pagtatangka ng Estados Unidos na kontrolin ito, sa pagbibighani ng panahon, sa larawan mula sa bulubunduking rehiyon ng Bogota at sa nakapaligid na mga kulang-karapatan na kapitbahay, sa mga litrato ng mga lokal na residente, sa pagkakasunud-sunod ng arkibal na balita, at sa karahasan. Hindi kasama sa montage ang ilang mga tao na ayaw na lumitaw sa mga kredito, ngunit kabilang dito ang ilang mga balitang klip at mga larawan "ni Pablo Escobar at ang kanyang mga kasamahan, tulad ng mga nasa palahayupan, [na] nanggaling nang direkta mula sa personal na tagalitrato na may palayaw na El Chino." Ayon kay O'Neill, "Kumuha ng inspirasyon ang koponan ng produksyon mula sa libro ng litrato ni James Mollison na Ang Memory of Pablo Escobar "
Etimolohiya
Ang narcotics (narkotiko sa Wikang Tagalog) ay isang salita mula sa huling Wikang Gitnang Ingles na nagmula sa Wikang Lumang Pranses na narcotique, na nagmula sa medyebal na Latin mula sa Griyegong narkōtikos, mula sa narkoun ("gawing manhid" o "magdulot ng kawalang-malay ").
Sa Wikang Kastila, ang katagang narco (o ang kanyang pangmaramihang bersyon, narcos) ay isang pagpapaikli ng salitang narcotraficante (drug trafficker). Sa Estados Unidos, tumutukoy ang palayaw na "narc" (o "narco") sa isang espesyalistang opisyal ng isang pwersang pulisya ng narkotiko, tulad ng ahente ng DEA.
Ikaunang yugto
Halos kanais-nais ang lahat ng rebyu mula sa mga kritiko. Ang Rotten Tomatoes, isang nagsasama-sama ng mga rebyu, ay sumuri sa 45 na mga rebyu at hinatulan ang 79% bilang positibo. Nababasa mula sa sayt na, "Kulang ang Narcos sa mga nasusundong mga tauhan, ngunit umaakit sa tagapanood ng mahusay na pag-aarte at isang kwento na may sapat na bilis upang makagambala sa pamilyar na balangkas nito." Sa Metacritic, ang ika-1 yugto ay nakuha na aberaheng iskor ng 77 mula sa 100, batay sa 19 kritiko, na nagpapahiwatig ng "halos paborable na mga rebyu".
Ibinigay ng IGN ang ika-1 yugto ng 7.8 mula sa 10 na iskor, na nagsasabi: "Ito ay isang salaysay ng tunay na buhay, may kasalanan minsan, ng pagtaas ni Pablo Escobar at ang pangangaso na nagpabasak sas kanya kung saan kaakibat ang mga napakahusay na pagsasagawa at mga patas na puno ng tensyon. Nagpapaalala sa atin ang timpla ng arkibong rekord na talagang nangyari ang mga katakutan na itinatanghal, ngunit kinaya ring ipakita ang isang Escobar na hindi makatwiran ngunit nakakaawa nang nakakatakot." Nagsulat para sa The Philadelphia Inquirer, nagbigay si Tirdad Derakhshani ng positibong rebyu, at tinawag itong, "Matindi, nakapapaliwanag, napakatalino, nakasisira sa loob, at nakakahumaling, ang Narcos ay isang mataas na konseptong drama sa pinakamagaling nito." Nagbigay din ang kritikong telebisyon na si Tim Goodman ng The Hollywood Reporter ng postibong rebyu, na nagsabi, "Nagsisimulang hanapin ng serye ang bilis nito sa lalong madaling panahon, at nakita natin ang galing ng pag-aarte ni Moura, na sa kanyang kredito ay hindi kailanman nagmamadali sa simula, papunta sa mas mataas na panganib o ang mga klisey ng hari ng droga na kinasanayan na natin hanggang sa puntos na ito. Itaga rin sa bato na nagbibigay si Padilha ng maladokumentaryong atmospera sa Narcos." Sinabi ni Nancy deWolf Smith ng The Wall Street Journal, "Gumagana nang epektibo ang aparato ng tagapagsalaysay na alam ng lahat para sa isang kumplikadong kwento na sumasaklaw sa maraming taon at iba't ibang mga manlalaro." Nagsabi ang kritiko na si Neil Genzlinger ng The New York Times na, "Itinayo ito sa matalim na pagsulat at kapantay-pantayang pag-aarte, gaya ng kinakailangan ng anumang magandang serye." Gayunpaman, ang punong kritiko sa telebisyon na si Mary McNamara ng Los Angeles Times ay nagsulat, "Mahusay kundi inkonsistente na eksperimento ito, mula sa sandaling nagsimula na may kahulugan ng mahiwagang realismo, inilantad ang kanyang maraming ambisyon." Nagsulat para sa IndieWire, sinabi ni Liz Shannon Miller, "Ang hindi kanais-nais na tauhan, kahit anong mangyari, ay nananatiling hindi kanais-nais, ngunit ang isang hindi kanais-nais na tauhan ay kumikislap sa isang mayamot na olandeng tao na ang posisyon ng awtoridad ay tila ang kanyang natatanging tunay na kagiliw-giliw na katangian ng tauhan, gaano man karami ang pagsasalaysay niya."
Tumanggap ng pagpula ang palabas para sa kalidad ng Kastila na sinasalita. Si Dr. Alister Ramírez-Márquez, isang miyembro ng North American Academy of the Spanish Language, ay nagbatikos sa mga asento, pagbigkas, tono, at maling paggamit ng mga kolokyalismong Paisa. Sa pagsasalita tungkol sa reputasyon ng palabas sa Colombia, sinabi ni Sibylla Brodzinsky ng The Guardian, "Nalito ang madla sa mga bulok na asento ng mga bida, nainis sa paglarawan ng kamakailang kasaysayan ng bansa, at – sa ibang pagkakataon  – nayayamot lamang sa isa pang narco-drama." Partikular na pinuna ang Brazilyanong asento ni Wagner Moura dahil sa pagiging hindi naaayon sa kapaligirang Paisa ni Escobar. Sinabi ni Gisela Orozco ng Chicago Tribune na hindi babalani ang palabas sa mga Latino dahil sa kaguluhan ng mga asento at pinagkaiba ang Narcos sa Pablo Escobar: El Patrón del Mal. Sa kanyang rebyu ng palabas, sumulat ang kritiko sa TV ng Colombia na si Omar Rincon sa El Tiempo, "Ang Narcos ay ang pangitain Miami at US sa NarColombia – katulad sa ideya ni Trump tungkol sa amin: mabubuti ang mga gringo ... at ang mga narcos ay may kaguluhan na nakakatawa o mga primitibo na nakakasakit ... Maaaring bumenta ang Narcos sa labas ng Colombia, ngunit dito ikinagagalit at ikinatatawa ito."
Ikalawang yugto
Mas maganda ang mga rebyu ng ikalawang yugto kumpara sa nakaraang yugto. Nagbigay ang Rotten Tomatoes sa pangalawang yugto ng marka ng pag-apruba ng 92% batay sa 22 na mga rebyu, na may aberaheng marka ng 7.6/10. Nababasa ang kritikal na pinagkasunduan ng site, "Naitataas ng sopomor na yugto ang pusta sa isang matinding grado na nagpapatuloy na maging kahanga-hangang talambuhay ni Pablo Escobar." Sa Metacritic, may marka ang ikalawang yugto na 76 mula sa 100, batay sa 13 kritiko, na nagpapahiwatig ng "halos paborableng review".
Ibinigay ng IGN ang ikalawang yugto ng markang 7.4 mula sa 10, at tinawag itong "Maganda" at isinulat "Maaaring nasobrahan ang kamahalan nito kay Pablo Escobar, ngunit hindi ko talaga maikastigo ang palabas para sa paggamit ng kanyang pinakamahusay na aktor at tauhan – o para sa pagkagulo upang makahanap ng emosyonal na pokus sa isang palabas na maaaring ituring bilang klinikal." Pinuri ni Joshua Alston ng The AV Club ang pag-aarte ni Moura at sinabing, "Habang hindi kailanman pinalamlam ang kaguluhan na ginawa ni Escobar, nakakagulat na makakasimpatya sa kanya, salamat sa matalas at nakakaapektong pag-arte." Nagsabi ang kritiko na si Neil Genzlinger ng The New York Times, "May di-kapani-paniwalang kaningningan si G. Moura sa gitna ng lahat." Nirebyu rin ni Jeff Jensen ngEntertainment Weekly nang positibo, na sinabi, "Kung saan dumangkal ang ikaunang yugto ng 10 taon, nakuha ng ikalawang yugto ang huling araw ni Escobar sa pagtatakas. Ang bawat puspos na episodyo ay mabilis na gumagalaw nang hindi sinasakripisyo ang kayamanan, na nagsasalaysay sa mga hindi pagkakasundo na mga pakikidigma at kasuklam-suklam na taktika na ginamit upang mahuli si Escobar." Sinabi ni Tim Goodman ng The Hollywood Reporter, "Ang gumagana sa simula ng ikalawang yugto ay ang katotohanan na palaging mas nakapangingilabot ang pagbagsak, kung hindi nakakaapekto, kaysa sa pagtataas. Nadadarama ni Escobar ang pagkawala ng kapangyarihan at ginagawa ni Moura ang ilan sa kanyang pinakamahusay na kilos habang binabasa ng mga manonood ang ligalig at panloob na pag-iisip sa kanyang mukha."
Ikatlong yugto
Sa Rotten Tomatoes, mayroong marka ng pag-apruba ang ikatlong yugto na 96% batay sa 22 na mga rebyu, na may aberaheng marka na 7.46/10. Ayon sa kritikal na pinagkasunduan ng site, "Patuloy na nagbabago ang Narcos sa ikatlong yugto, na humuhugot sa mga makasaysayang detalye upang dalhin ang mga manonood sa lubos na nakabibighaning – at napapanahon nang alinglangang – paglalakbay sa kadiliman." Sa Metacritic, nakuha ang ikatlong yugto ng tinitimbang na aberaheng iskor na 78 mula sa 100, batay sa 9 na kritiko, na nagpapahiwatig ng "halos paborable na mga rebyu".
Ibinigay ng IGN ang pangatlong yugto ng iskor na 8.0 mula sa 10, at tinawag itong "isang nakamamanghang-ngunit-kapanapanabik na pagpapabuti sa unang dalawang yugto". Pinuri ng mga kritiko ang palabas para sa kanyang kakayahang maging kaakit-akit pa rin pagkatapos magpatuloy mula sa kwento ni Pablo Escobar. Sinabi ni Liz Shannon Miller ng IndieWire, "Sa labas ng nagbabantang pananakot ni [Pablo] Escobar, nagpapatunay ang "Narcos" ng kakayahang magtagumpay bilang isang patuloy na drama hindi lamang sa pagpapakilala ng mga bagong miyembro ng mga sindikatong ito, ngunit sa pagbibigay sa kanila ng mga tunay at masalimuot na buhay na lumampas sa mga basikong paghaharap." Nagsulat para sa The Telegraph, tinawag ni Ed Power ang palabas na "Isang nakakasugpong at nakakapagkilig na pagsakay na kanais-nais mong panatilihin hanggang sa katapusan." Pinuri ng mga kritiko ang pag-aarte ni Pedro Pascal na ahente ng DEA na si Javier Peña, na naging pangunahing bida matapos ang pag-alis ni Boyd Holbrook, nagpanggap bilang si Steve Murphy. Sinulat ni Kevin Yeoman ng ScreenRant, "Sa wakas may pagkakataon ang karismatikong aktor na humantong sa semi-antholohikal na serye." Nagsulat para sa Collider, sinabi ni Chris Cabin, "Kahanga-hangang idinala ni Pascal ang serye, kung saan pinalawak ang saklaw ng kanyang tauhan sa pamamagitan relasyon ni Peña sa kanyang ama." Sa kabila ng positibong mga rebyu, sinabi ng ilang kritiko na naging mabagal ang pagsisimula sa mga unang ilang episodyo. Sinabi ni kritiko Scott Tobias ng The New York Times, "Kapag tinabi ang "mala-Goodfellas" na pagsasalaysay, ang mga naunang episodyo ng "Narcos" ay nakilala sa kanyang karne-at-patatas o basikong diskarte sa dyanra ng krimen na pinawalang-bisa ang pagkaswabe na mahahanap sa teritoryo." Inamin ng ilang kritiko ang mga kapintasan habang pinupuri ang huling pagkakasunud-sunod ng mga episodyo. Nagsulat si Daniel Fienberg ng The Hollywood Reporter, "Pagkatapos ng mabagal na pagsisimula sa pangatlong yugto nito, nagpapatunay ang drama kartel ng Netflix na maaari itong maging kaakit-akit sa telebisyon kahit wala ang Pablo Escobar ni Wagner Moura." Nagsulat para sa Lingguhang Libangan, sinabi ni James Hibberd, "Bumibilis ang naratibo habang nagpapatuloy ang yugto papunta sa huling pagtakbo ng mga episodyo na nagtatampok ng mga pinakasuspensibong na mga pagkakasunod-sunod ng Narcos kailanman."
Spin-off na serye
Inilabas ang Narcos: Mexico noong 16 Nobyembre 2018. Bumabalik ang kwento sa dekada 1980,sa Mehiko, kung saan nagtatakda ito ng isang nakabahaging mundo sa nakaraang mga yugto ng Narcos (na tumutuon sa Colombia), na ibinabalik ang mga tauhan tulad ni Amado Carrillo (José María Yazpik) at Pablo Escobar (Wagner Moura), para sa maliit na papel, at pagpapakilala ng mga bago tulad ng sikat na Ahenta ng DEA na si Kiki Camarena (Michael Peña) at Miguel Felix-Gallardo (Diego Luna), na lumikha ng unang kartel ng droga sa Mehiko, na naglalarawan ng pag-aaway nila at sa bisperas ng malaking pamumuksa ng Mehikanong digmaan sa droga.
Mga sanggunian
<references group="" responsive="">
Pamantasang Estatal ng Oklahoma
thumb|Edmon Low Library thumb|Makasaysayang Gallagher-Iba Arena at ang rebulto ng OSU Spirit Rider
Ang Pamantasang Estatal ng Oklahoma (Ingles: Oklahoma State University, tinutukoy din bilang Oklahoma State, OKState, at OSU) ay isang pampublikong unibersidad sa pananaliksik sa Stillwater, Oklahoma, Estados Unidos. Ang OSU ay itinatag noong 1890 sa ilalim ng Morrill Act. Orihinal na kilala bilang Oklahoma Agricultural and Mechanical College (Oklahoma A&M), ito ang punong pangunahin ng institusyon ng Sistemang Pamantasang Estatal ng Oklahoma (Oklahoma State University System). Ang OSU ay inuri ng Carnegie Foundation bilang isang unibersidad ng pananaliksik na may pinakamataas na aktibidad sa pananaliksik.
Prince of Songkla University
Ang Prince of Songkla University (PSU) (มหาวิทยาลัยสงขลานครินทร์; RGTS: Mahawitthayalai Songkhla Nakharin) ay ang unang unibersidad na itinatag sa timog Thailand, na itinatag noong 1967. Ang pangalan ng unibersidad ay ipinagkaloob ni Haring Bhumibol Adulyadej bilang pagkilala kay Prinsipe Mahidol Adulyadej, Prinsipe ng Songkla, ama ng Hari.
Ang unibersidad ay binubuo ng apat na kampus at isang lugar para sa serbisyong pang-edukasyon. Noong 1968, ang unang permanenteng kampus ay itinatag sa Pattani.
Isiro
Ang Isiro (binibigkas na ) ay ang kabisera ng lalawigan ng Haut-Uele sa hilaga-silangang bahagi ng Demokratikong Republika ng Congo. Matatagpuan ito sa pagitan ng ekwadoryal na maulang gubat at ng sabana at ang pangunahing yaman nito ay kape.
Kasaysayan
Dating ipinangalang Paulis ang lungsod, mula sa koronel at kalaunan diplomatiko na si Albert Paulis noong bahagi pa ito ng Belhikanong Congo. Sumibol ang lungsod noong 1934 at naabot nito ang tugatog noong 1957. Sa magulong mga araw ng kalayaan ng Congo at ang naging bunga nito, ang oplan Itim na Dragon ay nagdala sa labanan sa pagitan ng mga parasyutistang Belhikano at pampook na milisyang Simba.
Noong 1998, naging tahanan ang Isiro ng bagong-tatag na pamantasang pinatatakbo ng mga Domikano - ang Université d'Uélé.
Bago ang 2015, ang Isiro ay bahagi ng lalawigan ng Orientale at punong bayan ng dating distrito ng Haut-Uele (ngayo'y lalawigan ng Haut-Uele).
Demograpiya
Tinatayang nasa 182,000 katao ang populasyon ng Isiro. Karamihan sa mamamayan nito ay nagsasalita ng Lingala, ngunit karaniwan din ang paggamit ng Swahili.
Transportasyon
Pinaglilingkuran ang Isiro ng Paliparan ng Matari, ang pambansang paliparan na may mga lipad patungong pambansang kabisera na Kinshasa. Kasalukuyang hindi gumagana ang liblib na makitid na riles ng linyang Vicicongo patungong pantalang ilog ng Bumba sa Ilog Congo. Ang mga di-sementadong daan papunta at mula sa Isiro ay nagbibigay ng komersiyal na pangangalakal sa Uganda at Timog Sudan, ngunit maaari itong hindi madaraanan tuwing tag-ulan.